CELEX: 32008D0221
Language: fi
Date: 2008-03-12 00:00:00
Title: 2008/221/EY: Komission päätös, tehty 12 päivänä maaliskuuta 2008 , yhteisön osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2008 (tiedoksiannettu numerolla K(2008) 925)

14.3.2008   
            
            
               FI
            
            
               Euroopan unionin virallinen lehti
            
            
               L 70/13
            
         
      KOMISSION PÄÄTÖS,
   tehty 12 päivänä maaliskuuta 2008,
   yhteisön osallistumisesta kasveille ja kasvituotteille haitallisten organismien torjuntaohjelman rahoitukseen Ranskan merentakaisissa departementeissa vuonna 2008
   (tiedoksiannettu numerolla K(2008) 925)
   (Ainoastaan ranskankielinen teksti on todistusvoimainen)
   (2008/221/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon unionin syrjäisimpien alueiden hyväksi toteutettavista maatalousalan erityistoimenpiteistä 30 päivänä tammikuuta 2006 annetun neuvoston asetuksen (EY) N:o 247/2006 (1) ja erityisesti sen 17 artiklan 3 kohdan ensimmäisen alakohdan ensimmäisen virkkeen,
   sekä katsoo seuraavaa:
   
               (1)
            
            
               Ranskan merentakaisten departementtien maataloustuotannon olosuhteet edellyttävät erityistoimenpiteitä kasvintuotannossa. Toimenpiteisiin kuuluu kalliita kasvinterveydellisiä toimenpiteitä.
            
         
               (2)
            
            
               Yhteisön rahoitukseen oikeutettujen kasveille ja kasviperäisille tuotteille haitallisten organismien torjuntaohjelmiin Ranskan merentakaisissa departementeissa, Azoreilla ja Madeiralla liittyvien toimenpiteiden määrittelemisestä 10 päivänä syyskuuta 2007 tehdyssä komission päätöksessä 2007/609/EY (2) määritellään sellaiset kasveille ja kasvituotteille haitallisten organismien torjuntaohjelmiin liittyvät toimenpiteet Ranskan merentakaisissa departementeissa sekä Azoreilla ja Madeiralla, joille voidaan myöntää yhteisön rahoitusta.
            
         
               (3)
            
            
               Ranskan viranomaiset ovat esittäneet komissiolle kasvinterveydelliset toimenpiteet sisältävän ohjelman Ranskan merentakaisissa departementeissa vuodeksi 2008. Ohjelmassa täsmennetään asetetut tavoitteet, odotetut suoritteet, toteutettavat toimet sekä niiden kesto ja kustannukset, jotta yhteisö voi mahdollisesti osallistua niiden rahoitukseen. Ohjelmaan sisältyvät toimenpiteet täyttävät päätöksen 2007/609/EY vaatimukset.
            
         
               (4)
            
            
               Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (3) 3 artiklan 2 kohdan a alakohdan mukaisesti kasvien terveyttä koskevat toimet rahoitetaan Euroopan maatalouden tukirahastosta. Näiden toimien varainhoidon valvontaan sovelletaan kyseisen asetuksen 9, 36 ja 37 artiklaa.
            
         
               (5)
            
            
               Tässä päätöksessä säädetyt toimenpiteet ovat pysyvän kasvinsuojelukomitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään Ranskalle myönnettävä yhteisön rahoitusosuus kasveille ja kasvituotteille haitallisten organismien viralliseen torjuntaohjelmaan Ranskan merentakaisissa departementeissa vuodeksi 2008, sellaisena kuin ohjelma on määritetty liitteessä olevassa A osassa.
   Rahoitusosuus on enintään 60 prosenttia tukikelpoisista kokonaiskustannuksista, sellaisina kuin ne vahvistetaan liitteessä olevassa B osassa, ja enintään 282 000 euroa (ilman arvonlisäveroa).
   2 artikla
   1.   Ranskalle maksetaan 100 000 euron suuruinen ennakko 60 päivän kuluessa siitä, kun Ranskalta on saatu maksupyyntö.
   2.   Yhteisön rahoitusosuuden loppuerä maksetaan edellyttäen, että lopullinen täytäntöönpanokertomus toimitetaan komissiolle sähköisessä muodossa viimeistään 15 päivänä maaliskuuta 2009.
   Kertomuksen on sisällettävä seuraavaa:
   
               a)
            
            
               lyhyt tekninen arvio koko ohjelmasta, mukaan luettuina aineellisten ja laadullisten tavoitteiden toteutumisaste ja saavutettu edistys, sekä arvio välittömästä kasvinterveydellisestä ja taloudellisesta vaikutuksesta,
            
         
               b)
            
            
               kustannusselvitys, josta käyvät ilmi osaohjelmittain ja toimenpiteittäin eritellyt toteutuneet menot.
            
         3.   Mitä tulee liitteessä olevassa B osassa vahvistettuun budjettierittelyyn, Ranska voi mukauttaa rahoitusta samaan osaohjelmaan kuuluvien eri toimenpiteiden välillä enintään 15 prosenttia yhteisön osuudesta kyseiseen osaohjelmaan edellyttäen, että ohjelmassa vahvistettujen tukikelpoisten kustannusten kokonaismäärää ei ylitetä eikä ohjelman päätavoitteita vaaranneta.
   Ranskan on ilmoitettava komissiolle kaikista tehdyistä mukautuksista.
   3 artikla
   Tätä päätöstä sovelletaan 1 päivästä tammikuuta 2008.
   4 artikla
   Tämä päätös on osoitettu Ranskan tasavallalle.
   
      Tehty Brysselissä 12 päivänä maaliskuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EUVL L 42, 14.2.2006, s. 1. Asetus sellaisena kuin se on muutettuna komission asetuksella (EY) N:o 1276/2007 (EUVL L 284, 30.10.2007, s. 11).
   
      (2)  EUVL L 242, 15.9.2007, s. 20.
   
      (3)  EUVL L 209, 11.8.2005, s. 1. Asetus sellaisena kuin se on viimeksi muutettuna asetuksella (EY) N:o 1437/2007 (EUVL L 322, 7.12.2007, s. 1).
   
      LIITE
      OHJELMA JA OHJEELLINEN BUDJETTIERITTELY VUODEKSI 2008
      A   OSA
      Ohjelma
      Ohjelma sisältää neljä osaohjelmaa:
      
                  1)
               
               
                  Merentakaisten departementtien välinen ohjelma:
                  
                              a)
                           
                           
                              Toimenpide 1.1: kvantitatiiviseen polymeraasiketjureaktioon (PCR) perustuvien menetelmien kehittäminen haitallisten organismien havaitsemiseksi;
                           
                        
            
                  2)
               
               
                  Martiniquen departementin osaohjelma:
                  
                              a)
                           
                           
                              Toimenpide 2.1: kasvien terveyden arviointi ja diagnosointi alueellisen laboratorion ja sen liikkuvan yksikön (”labo vert”) avulla sekä tuholaisten integroitu torjunta vihannesviljelyssä;
                           
                        
            
                  3)
               
               
                  Guyanan departementin osaohjelma:
                  
                              a)
                           
                           
                              Toimenpide 3.1: maatalousalan kasvinterveyttä koskevan varoitusjärjestelmän perustaminen riisintuotantoa varten;
                           
                        
                              b)
                           
                           
                              Toimenpide 3.2: diagnosointikapasiteetin lisääminen alueellisen laboratorion ja sen liikkuvan yksikön (”labo vert”) avulla;
                           
                        
            
                  4)
               
               
                  Guadeloupen departementin osaohjelma:
                  
                              a)
                           
                           
                              Toimenpide 4.1: hedelmäkärpästen valvontaverkon organisointi;
                           
                        
                              b)
                           
                           
                              Toimenpide 4.2: haitallisten organismien kulkeutumiseen matkailijoiden mukana liittyvän riskin hallinta;
                           
                        
                              c)
                           
                           
                              Toimenpide 4.3: lehdenleikkaajamuurahaisen mahdollista integroitua torjuntaa koskeva tutkimus;
                           
                        
                              d)
                           
                           
                              Toimenpide 4.4: asiantuntijareservin kokoaminen jyrsijöiden torjuntaa varten maaseutu- ja kaupunkialueilla.
                           
                        
            B   OSA
      Ohjeellinen budjettierittely (EUR) ja odotettavissa olevat suoritteet
      
                  Osaohjelmat
               
               
                  Suoritteen luonne
                  (S: palvelu, R: tutkimus)
               
               
                  Tukikelpoiset menot
               
               
                  Kansallinen rahoitusosuus
               
               
                  EY:n rahoitusosuus
               
            
                  Merentakaisten departementtien välinen ohjelma
               
            
                  
                     Toimenpide 1.1
                  
               
               
                  Kvantitatiivinen PCR (R)
               
               
                  155 000
               
               
                  62 000
               
               
                  93 000
               
            
                  Välisumma
               
               
                  155 000
               
               
                  62 000
               
               
                  93 000
               
            
                  Martinique
               
            
                  
                     Toimenpide 2.1
                  
               
               
                  Kasvien terveyttä koskeva diagnostiikka kentällä ja tuholaisten integroitu torjunta vihannesviljelyssä (S)
               
               
                  95 000
               
               
                  38 000
               
               
                  57 000
               
            
                  Välisumma
               
               
                  95 000
               
               
                  38 000
               
               
                  57 000
               
            
                  Guyana
               
            
                  
                     Toimenpide 3.1
                  
               
               
                  Mallinnettu kasvien terveyttä koskeva varoitusjärjestelmä (R)
               
               
                  115 000
               
               
                   
               
               
                   
               
            
                  
                     Toimenpide 3.2
                  
               
               
                  Kasvien terveyttä koskeva diagnostiikka kentällä (S)
               
               
                  31 000
               
               
                   
               
               
                   
               
            
                  Välisumma
               
               
                  146 000
               
               
                  58 400
               
               
                  87 600
               
            
                  Guadeloupe
               
            
                  
                     Toimenpide 4.1
                  
               
               
                  Hedelmäkärpästen valvontaverkon organisointi (S)
               
               
                  12 000
               
               
                   
               
               
                   
               
            
                  
                     Toimenpide 4.2
                  
               
               
                  Tiedottaminen yleisölle haitallisten organismien kulkeutumiseen liittyvästä riskistä (S)
               
               
                  12 000
               
               
                   
               
               
                   
               
            
                  
                     Toimenpide 4.3
                  
               
               
                  Erään haitallisen organismin mahdollista integroitua torjuntaa koskeva tutkimus (R)
               
               
                  30 000
               
               
                   
               
               
                   
               
            
                  
                     Toimenpide 4.4
                  
               
               
                  Asiantuntijareservin kokoaminen jyrsijöiden torjuntaa varten maaseutu- ja kaupunkialueilla (R)
               
               
                  20 000
               
               
                   
               
               
                   
               
            
                  Välisumma
               
               
                  74 000
               
               
                  29 600
               
               
                  44 400
               
            
                  
                     Yhteensä
                  
               
               
                  470 000
               
               
                  188 000
               
               
                  282 000